Document ID: 32009D0908

Reference:
9.12.2009
FI
Euroopan unionin virallinen lehti
L 322/28
NEUVOSTON PÄÄTÖS,
tehty 1 päivänä joulukuuta 2009,
neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta
(2009/908/EU)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 16 artiklan 9 kohdan,
ottaa huomioon Euroopan unionin toiminnasta tehdyn sopimuksen ja erityisesti sen 236 artiklan b alakohdan,
ottaa huomioon neuvoston puheenjohtajuuden hoitamisesta 1 päivästä joulukuuta 2009 tehdyn Eurooppa-neuvoston päätöksen (1) ja erityisesti sen 2 artiklan kolmannen kohdan ja 4 artiklan,
katsoo seuraavaa:
(1)
Olisi hyväksyttävä neuvoston puheenjohtajuuden hoitamista koskevan Eurooppa-neuvoston päätöksen, jäljempänä ’Eurooppa-neuvoston päätös’, täytäntöönpanotoimenpiteet.
(2)
Näihin täytäntöönpanotoimenpiteisiin kuuluu muun muassa se, missä järjestyksessä etukäteen määritetyt kolmen jäsenvaltion ryhmät hoitavat puheenjohtajuutta perättäisinä 18 kuukauden jaksoina, ottaen huomioon sen, että 1 päivästä tammikuuta 2007 alkaen on ollut olemassa neuvoston työjärjestyksen mukaisesti järjestelmä, jonka mukaan asianomaisen kauden puheenjohtajuutta hoitavat kolme puheenjohtajavaltiota ovat sopineet 18 kuukauden ohjelmasta.
(3)
Ryhmien kokoonpanossa on Eurooppa-neuvoston päätöksen 1 artiklan mukaisesti otettava huomioon jäsenvaltioiden keskinäinen erilaisuus ja maantieteellinen tasapaino unionissa.
(4)
Jäsenvaltioiden välinen tehtävänjako kunkin ryhmän sisällä määräytyy Eurooppa-neuvoston päätöksen 1 artiklan 2 kohdan mukaisesti. Kummassakin tämän päätöksen 2 artiklan 1 kohdassa tarkoitetussa tapauksessa asianomaiset jäsenvaltiot määrittelevät kunkin ryhmän sisällä yhteisellä sopimuksella yhteistyötään koskevat käytännön järjestelyt.
(5)
Mainittuihin täytäntöönpanotoimenpiteisiin olisi sisällyttävä lisäksi erityiset säännöt ulkoasiainneuvoston valmisteluelinten puheenjohtajuuden hoitamisesta Eurooppa-neuvoston päätöksen 2 artiklan kolmannen kohdan mukaisesti.
(6)
Euroopan unionin ulkoasioiden ja turvallisuuspolitiikan korkeaa edustajaa, jäljempänä ’korkea edustaja’, edustavan henkilön olisi toimittava useimpien näiden valmisteluelinten puheenjohtajana, kun taas puolivuotista puheenjohtajuutta hoitavan jäsenvaltion olisi edelleen toimittava niistä muiden puheenjohtajana. Silloin kun tällaisten elinten puheenjohtajana on henkilö, joka edustaa korkeaa edustajaa, voidaan soveltaa siirtymäkautta.
(7)
Valmisteluelimet, joiden puheenjohtajana ei toimi puolivuotista puheenjohtajuutta hoitava jäsenvaltio, olisi myös lueteltava tässä päätöksessä Eurooppa-neuvoston 2 artiklan kolmannen kohdan mukaisesti.
(8)
Niiden valmisteluelinten puheenjohtajuus, joita ei ole lueteltu tässä päätöksessä, hoidetaan Eurooppa-neuvoston päätöksen 2 artiklan mukaisesti,
ON TEHNYT TÄMÄN PÄÄTÖKSEN:
1 artikla
Järjestys, jonka mukaan jäsenvaltiot hoitavat neuvoston puheenjohtajuutta 1 päivästä tammikuuta 2007 alkaen, on säädetty neuvoston puheenjohtajuuden määräytymisjärjestyksestä 1 päivänä tammikuuta 2007 tehdyssä päätöksessä (2).
Tämän puheenjohtajajärjestyksen jakautuminen kolmen jäsenvaltion ryhmiin Eurooppa-neuvoston 1 artiklan 1 kohdan mukaisesti esitetään tämän päätöksen liitteessä I.
2 artikla
1.   Kukin 1 artiklan toisessa kohdassa tarkoitetun ryhmän jäsen toimii vuorollaan kuuden kuukauden ajan kaikkien neuvoston kokoonpanojen puheenjohtajana ulkoasiain kokoonpanoa lukuun ottamatta. Muut ryhmän jäsenet avustavat puheenjohtajaa tämän kaikissa tehtävissä neuvoston 18 kuukauden ohjelman mukaisesti.
2.   Edellä 1 kohdassa tarkoitetun ryhmän jäsenet voivat keskenään sopia vaihtoehtoisista järjestelyistä.
3.   Kummassakin 1 ja 2 kohdassa tarkoitetussa tapauksessa jäsenvaltiot määrittelevät kunkin ryhmän sisällä yhteisellä sopimuksella yhteistyötään koskevat käytännön järjestelyt.
3 artikla
Neuvosto päättää ennen 1 päivää heinäkuuta 2017 siitä, missä järjestyksessä jäsenvaltiot hoitavat puheenjohtajuutta 1 päivästä heinäkuuta 2020 alkaen.
4 artikla
Ulkoasiainneuvoston valmisteluelinten puheenjohtajuus hoidetaan liitteessä II esitettyjen sääntöjen mukaisesti.
5 artikla
Liitteessä III lueteltujen neuvoston valmisteluelinten puheenjohtajina toimivat pysyvät puheenjohtajat mainitun liitteen mukaisesti.
6 artikla
Tämä päätös tulee voimaan päivänä, jona se tehdään.
Se julkaistaan Euroopan unionin virallisessa lehdessä.
Tehty Brysselissä 1 päivänä joulukuuta 2009.
Neuvoston puolesta
Puheenjohtaja
B. ASK
(1)  EUVL L 315, 2.12.2009, s. 50.
(2)  EUVL L 1, 4.1.2007, s. 11.
LIITE I
Saksa
tammi–kesäkuu
2007
Portugali
heinä–joulukuu
2007
Slovenia
tammi–kesäkuu
2008
Ranska
heinä–joulukuu
2008
Tšekki
tammi–kesäkuu
2009
Ruotsi
heinä–joulukuu
2009
Espanja
tammi–kesäkuu
2010
Belgia
heinä–joulukuu
2010
Unkari
tammi–kesäkuu
2011
Puola
heinä–joulukuu
2011
Tanska
tammi–kesäkuu
2012
Kypros
heinä–joulukuu
2012
Irlanti
tammi–kesäkuu
2013
Liettua
heinä-joulukuu
2013
Kreikka
tammi-kesäkuu
2014
Italia
heinä-joulukuu
2014
Latvia
tammi-kesäkuu
2015
Luxemburg
heinä-joulukuu
2015
Alankomaat
tammi-kesäkuu
2016
Slovakia
heinä-joulukuu
2016
Malta
tammi-kesäkuu
2017
Yhdistynyt kuningaskunta
heinä–joulukuu
2017
Viro
tammi–kesäkuu
2018
Bulgaria
heinä–joulukuu
2018
Itävalta
tammi–kesäkuu
2019
Romania
heinä–joulukuu
2019
Suomi
tammi–kesäkuu
2020
LIITE II
ULKOASIAINNEUVOSTON VALMISTELUELINTEN PUHEENJOHTAJUUS (1)
Jäljempänä olevan taulukon luokissa 1–4 tarkoitettujen ulkoasiainneuvoston valmisteluelinten puheenjohtajuus järjestetään seuraavasti:
1)
Luokka 1 (kaupan ja kehityksen alan valmisteluelimet)
Valmisteluelinten puheenjohtajana toimii puolivuotista puheenjohtajuutta hoitava jäsenvaltio.
2)
Luokka 2 (maantieteelliset valmisteluelimet)
Valmisteluelinten puheenjohtajana toimii korkeana edustajaa edustava henkilö.
3)
Luokka 3 (horisontaaliset, pääosin YUTP:n alalla työskentelevät valmisteluelimet)
Valmisteluelinten puheenjohtajana toimii korkeaa edustajaa edustava henkilö lukuun ottamatta seuraavia valmisteluelimiä, joiden puheenjohtajana toimii puolivuotista puheenjohtajuutta hoitava jäsenvaltio:
—
ulkosuhdeneuvosten työryhmä (RELEX);
—
terrorismityöryhmä (kansainvälinen terrorismi) (COTER);
—
terrorismin vastaisten erityistoimenpiteiden toteuttamista käsittelevä työryhmä (COCOP);
—
konsuliasioiden työryhmä (COCON);
—
kansainvälisen julkisoikeuden työryhmä (COJUR); ja
—
merioikeustyöryhmä (COMAR).
4)
Luokka 4 (YTPP:n alalla työskentelevät valmisteluelimet)
YTPP:n alalla työskentelevien valmisteluelinten puheenjohtajana toimii henkilö, joka edustaa korkeaa edustajaa (2).
Korkea edustaja ja puolivuotista puheenjohtajuutta hoitava jäsenvaltio toimivat tiiviissä yhteistyössä, jotta voidaan varmistaa yhtenäisyys ulkoasiainneuvoston kaikkien valmisteluelinten kesken.
Puolivuotista puheenjohtajuutta hoitava jäsenvaltio toimii luokkiin 3 ja 4 kuuluvien valmisteluelinten puheenjohtajana enintään 6 kuukauden pituisen siirtymäkauden ajan Euroopan ulkosuhdehallinnon organisaatiota ja toimintaa koskevan neuvoston päätöksen hyväksymisen jälkeen. Luokan 2 osalta tämä siirtymäkausi on enintään 12 kuukauden pituinen.
Puheenjohtajien nimittämistä koskevat järjestelyt
Kun Eurooppa-neuvoston päätöksessä tai tässä päätöksessä säädetään, että valmisteluelimen (PTK ja asianmukaiset työryhmät) puheenjohtajana toimii korkeaa edustajaa edustava henkilö, puheenjohtajan nimittäminen kuuluu korkealle edustajalle. Nämä nimitykset tehdään pätevyyden perusteella ja siten, että varmistetaan riittävä maantieteellinen tasapaino ja avoimuus. Korkean edustajan on varmistettava, että henkilö, jonka hän aikoo nimittää puheenjohtajaksi, nauttii jäsenvaltioiden luottamusta. Jos kyseinen henkilö ei ole vielä Euroopan ulkosuhdehallinnon jäsen, hänestä tulee sellainen Euroopan ulkosuhdehallinnon palvelukseen ottoa koskevien menettelyjen mukaisesti ainakin nimityksen keston ajaksi. Tämän järjestelyn toimivuus arvioidaan Euroopan ulkosuhdehallintoa koskevan tilanneselvityksen yhteydessä, joka on määrä laatia vuonna 2012.
1.
Kaupan ja kehityksen alan valmisteluelimet
207 artiklan komitea
AKT-työryhmä
Kehitysyhteistyöryhmä
EFTA-työryhmä
Kaksikäyttötuotetyöryhmä
Kauppaa koskevien asioiden työryhmä
Perushyödyketyöryhmä
Yleisen tullietuusjärjestelmän työryhmä
Kansainvälisten kehityskonferenssien valmistelutyöryhmä (UNCCD Aavikoituminen, UNCTAD)
Humanitaarisen avun ja elintarvikeavun työryhmä
Vientiluottotyöryhmä
2.
Maantieteelliset valmisteluelimet
Mashrekin ja Maghrebin työryhmä (COMAG/MaMa)
Itä-Euroopan ja Keski-Aasian työryhmä (COEST)
Länsi-Balkanin alueen työryhmä (COWEB)
Lähi-idän ja Persianlahden työryhmä (COHEM MOG)
Aasian ja Oseanian työryhmä (COASI)
Latinalaisen Amerikan työryhmä (COLAT)
Transatlanttisten suhteiden työryhmä (COTRA)
Afrikka-työryhmä (COAFR)
3.
Horisontaaliset, pääosin YUTP:n alalla työskentelevät valmisteluelimet
Ulkosuhdeneuvosten työryhmä (RELEX)
Nicolaidis-ryhmä
Yleisen aseriisunnan ja asevalvonnan työryhmä (CODUN)
Asesulkutyöryhmä (CONOP)
Tavanomaisten aseiden viennin työryhmä (COARM)
Ihmisoikeustyöryhmä (COHOM)
Terrorismityöryhmä (kansainvälinen terrorismi) (COTER) (3)
Terrorismin vastaisten erityistoimenpiteiden toteuttamista käsittelevä työryhmä (COCOP) (3)
Etyj- ja Euroopan neuvosto -työryhmä (COSCE)
Yhdistyneet Kansakunnat -työryhmä (CONUN)
Lähi-idän rauhanprosessin ad hoc -työryhmä (COMEP)
Kansainvälisen julkisoikeuden työryhmä (COJUR, COJUR-ICC)
Merioikeustyöryhmä (COMAR)
Konsuliasioiden työryhmä (COCON)
YUTP:n hallinto- ja protokollatyöryhmä (COADM)
4.
YTPP:n alalla työskentelevät valmisteluelimet
Sotilaskomitea (EUSK)
Sotilaskomiteatyöryhmä (EUMCWG)
Poliittis-sotilaallinen työryhmä (PMG)
Siviilikriisinhallintakomitea (CIVCOM)
Euroopan puolustusmateriaalipolitiikan työryhmä
(1)  Ulkoasiain alan työskentelyrakenteiden puitteita ja järjestelyjä olisi pikaisesti tarkistettava 1 päivän joulukuuta 2009 jälkeen erityisesti kehitysyhteistyön osalta. Tarkasteltavana olevien työryhmien puheenjohtajuutta koskevia järjestelyjä olisi tarvittaessa mukautettava tässä liitteessä esitettyjen yleisperiaatteiden mukaisesti.
(2)  Euroopan unionin sotilaskomitean (EUSK) ja sotilaskomiteatyöryhmän puheenjohtajana toimii liitteessä III esitetyin tavoin edelleen valittu puheenjohtaja, kuten oli asian laita ennen tämän päätöksen voimaantuloa.
(3)  Terrorismityöryhmää (kansainvälinen terrorismi) ja terrorismin vastaisten erityistoimenpiteiden toteuttamista käsittelevää työryhmää koskevaa kysymystä käsitellään myös oikeus- ja sisäasioiden alan työskentelyrakenteista käytävän keskustelun yhteydessä.
LIITE III
NEUVOSTON VALMISTELUELIMET, JOILLA ON PYSYVÄ PUHEENJOHTAJA
Valitut puheenjohtajat
Talous- ja rahoituskomitea
Työllisyyskomitea
Sosiaalisen suojelun komitea
Sotilaskomitea (1)
Talouspoliittinen komitea
Rahoituspalvelukomitea
Sotilaskomiteatyöryhmä (1)
Käytännesääntötyöryhmä (yritysverotus)
Puheenjohtajana toimii neuvoston pääsihteeristö
Turvallisuuskomitea
Tiedotustyöryhmä
Oikeusalan tietojenkäsittelytyöryhmä
Sähköisen viestinnän työryhmä
Lainsäädännön kodifiointityöryhmä
Lingvistijuristityöryhmä
Uusien rakennusten työryhmä
(1)  Katso myös liite II.

Summary:
Ulko- ja turvallisuuspolitiikka – neuvoston ja Eurooppa-neuvoston tehtävä
Ulko- ja turvallisuuspolitiikka – neuvoston ja Eurooppa-neuvoston tehtävä
 
TIIVISTELMÄ ASIAKIRJOISTA:
Sopimus Euroopan unionista – 15 artikla
Sopimus Euroopan unionista – 21 artikla
Sopimus Euroopan unionista – 26 artikla
Päätös 2001/78/YUTP – poliittisten ja turvallisuusasioiden komitean perustamisesta
Päätös 2001/79/YUTP – Euroopan unionin sotilaskomitean perustamisesta
Päätös 2000/354/YUTP – siviilikriisinhallintakomitean perustamisesta
Päätös 2009/908/EU – neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta
ARTIKLOJEN JA PÄÄTÖSTEN TARKOITUS
Perussopimuksen artikloissa määritellään Eurooppa-neuvoston ja Euroopan unionin neuvoston (neuvoston) tehtävät EU:n yhteisessä ulko- ja turvallisuuspolitiikassa) (YUTP), johon yhteinen turvallisuus- ja puolustuspolitiikka sisältyy. Päätökset muodostavat oikeusperustat joidenkin neuvoston tärkeimpien ulko- ja turvallisuuspolitiikkaa käsittelevien komiteoiden ja valmisteluelinten perustamiselle ja määrittelevät näiden puheenjohtajuudet.
TÄRKEIMMÄT KOHDAT
Eurooppa-neuvoston ja neuvoston tehtävät YUTP:ssä määritellään 26 artiklassa:Eurooppa-neuvosto määrittää yleisen poliittisen suunnan ja vahvistaa painopisteet neuvosto määrittelee ja toteuttaa nämä painopisteet.Eurooppa-neuvostoPerussopimuksen 26 artiklassa edellytetään, että Eurooppa-neuvostomäärittelee EU:n strategiset edutvahvistaa YUTP:n tavoitteet ja yleiset suuntaviivat, myös puolustusasioissatekee tarpeelliset päätökset. Nämä suuntaviivat ja tavoitteet perustuvat EU:n ulkoisen toiminnan periaatteisiin ja sille 21 artiklassa asetettuihin tavoitteisiin, joita ovat muun muassa seuraavat:EU:n omien arvojen, perusetujen, turvallisuuden, riippumattomuuden ja koskemattomuuden turvaaminendemokratian, oikeusvaltion ja ihmisoikeuksien lujittaminen ja tukeminenrauhan säilyttäminen, konfliktien estäminen ja kansainvälisen turvallisuuden lujittaminenentistä tiiviimpään monenväliseen yhteistyöhön perustuvan kansainvälisen järjestelmän ja hyvän maailmanlaajuisen hallintotavan edistäminen. EU:n keskeiset edut ja periaatteet määritellään tällä hetkellä EU:n ulko- ja turvallisuuspoliittisessa globaalistrategiassa. Eurooppa-neuvoston puheenjohtaja edustaa EU:ta kansainvälisesti YUTP:tä koskevissa asioissa valtion- tai hallitusten päämiesten tasolla ilman, että sillä on vaikutusta unionin ulkoasioiden ja turvallisuuspolitiikan korkean edustajan toimivaltaan. Korkea edustaja osallistuu Eurooppa-neuvoston työskentelyyn.NeuvostoKun neuvosto määrittää ja toteuttaa Eurooppa-neuvoston suuntaviivoja, sen on varmistettava, että EU:n toiminta on yhtenäistä, johdonmukaista ja tehokasta. Korkea edustaja toimii EU:n ulkoasianneuvoston (FAC) puheenjohtajana. Ulkoasiainneuvoston työtä tukevat useat komiteat ja valmisteluelimet, muun muassa seuraavat:poliittisten ja turvallisuusasioiden komiteasotilaskomiteasiviilikriisinhallintakomitea (Sivkom)YUTP:n työryhmät. Euroopan ulkosuhdehallinto, joka perustettiin neuvoston päätöksellä 2010/427/EU Lissabonin sopimuksen voimaantulon jälkeen (ks. tiivistelmä), avustaa neuvostoa YUTP:n täytäntöönpanossa.
MISTÄ ALKAEN ARTIKLOJA JA PÄÄTÖKSIÄ SOVELLETAAN?
Artikloja on sovellettu Lissabonin sopimuksen tultua voimaan 1. joulukuuta 2009. Päätöstä 2001/78/YUTP on sovellettu 22. tammikuuta 2001 alkaen. Päätöstä 2001/79/YUTP on sovellettu 11. kesäkuuta 2001 alkaen. Päätöstä 2000/354/YUTP on sovellettu 22. toukokuuta 2000 alkaen. Päätöstä 2009/908/EU on sovellettu 1. joulukuuta 2009 alkaen.
TAUSTAA
Lisätietoja:Euroopan unionin neuvosto Eurooppa-neuvosto
ASIAKIRJAT
Euroopan unionista tehdyn sopimuksen konsolidoitu toisinto – III osasto – Määräykset toimielimistä – 15 artikla (EUVL C 202, 7.6.2016, s. 23–24)
Euroopan unionista tehdyn sopimuksen konsolidoitu toisinto – V osasto – Yleiset määräykset unionin ulkoisesta toiminnasta ja erityismääräykset yhteisestä ulko- ja turvallisuuspolitiikasta – 1 luku – Yleiset määräykset unionin ulkoisesta toiminnasta – 21 artikla (EUVL C 202, 7.6.2016, s. 28–29)
Euroopan unionista tehdyn sopimuksen konsolidoitu toisinto – V osasto – Yleiset määräykset unionin ulkoisesta toiminnasta ja erityismääräykset yhteisestä ulko- ja turvallisuuspolitiikasta – 2 luku – Erityismääräykset yhteisestä ulko- ja turvallisuuspolitiikasta – 1 jakso – Yhteiset määräykset – 26 artikla (aiempi SEU-sopimuksen 13 artikla) (EUVL C 202, 7.6.2016, s. 31)
Neuvoston päätös 2001/78/YUTP, tehty 22 päivänä tammikuuta 2001, poliittisten ja turvallisuusasioiden komitean perustamisesta (EYVL L 27, 30.1.2001, s. 1–3)
Neuvoston päätös 2001/79/YUTP, tehty 22 päivänä tammikuuta 2001, Euroopan unionin sotilaskomitean perustamisesta (EYVL L 27, 30.1.2001, s. 4–6)
Neuvoston päätös 2000/354/YUTP, tehty 22 päivänä toukokuuta 2000, siviilikriisinhallintakomitean perustamisesta (EYVL L 127, 27.5.2000, s. 1)
Neuvoston päätös 2009/908/EU, tehty 1 päivänä joulukuuta 2009, neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta (EUVL L 322, 9.12.2009, s. 28–34)
Päätökseen 2009/908/EU tehdyt peräkkäiset muutokset on sisällytetty alkuperäiseen tekstiin. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
Neuvoston päätös 2010/427/EU, annettu 26 päivänä heinäkuuta 2010, Euroopan ulkosuhdehallinnon organisaatiosta ja toiminnasta (EUVL L 201, 3.8.2010, s. 30–40)
Viimeisin päivitys: 12.01.2021